NFC – Near Field Communication sau comunicare in camp apropiat - este un standard de comunicare wireless care permite dispozitivelor care au aceasta functie sa comunice intre ele prin unde radio, prin simpla lor apropiere la o distanta mai mica de 10 cm. Tehnologia NFC este oarecum asemanatoare cu RFID – Radio Frequency Identification – pe care, chiar daca nu ati auzit de ea, o folositi atunci cand faceti o plata cu un card bancar contactless. Diferenta dintre aceste doua tehnologii este aceea ca cipurile RFID pot fi doar citite, in timp ce NFC permite dispozitivelor sa transmita si sa primeasca informatii unul de la celalalt, ceea ce o face foarte utila pentru telefonul mobil si vom vedea mai jos si de ce.